Toiminnallinen kommunikaatio primaaristi etenevissä afasioissa (PPA)
Toiminnallinen kommunikaatio tarkoittaa yksilön arjessa tapahtuvaa kommunikaatiota. Toiminnallisesta kommunikaatiosta ei ole vielä paljoa tutkimusta primaaristi etenevissä afasioissa eli kielellisin piirtein alkavissa muistisairauksissa, vaikka toiminnallisen kommunikaation merkitys yksilön jokapäiväisessä elämässä on merkittävä. Aiemmat tutkimukset ovat kuitenkin osoittaneet, että aivoverenkiertohäiriöperäinen afasia voi heikentää merkittävästi yksilön toiminnallista kommunikaatiota ja tämä löydös voi olla relevantti myös primaaristi etenevien afasioiden kannalta. Tämän kandidaatintutkielman tarkoituksena on selvittää mitä toiminnallisesta kommunikaatiosta primaaristi etenevissä afasioissa tiedetään. Lisäksi tarkastellaan millaisia haasteita toiminnallisessa kommunikaatiossa ilmenee arjessa PPA:n varianteissa.
Primaaristi etenevät afasiat, toiminnallinen kommunikaatio, päivittäinen, kieli, puhe, kirjoittaminen
Networked Digital Library of Theses and Dissertations